โพสต์วิจารณ์ สส. พรรคส้มแบบยาว คิดเห็นยังไงมาแลกเปลี่ยนกันได้ครับ

คือพรรคพี่มี สส. 140 กว่าคน ซึ่งมากสุดในสภาจริงหรอ

เพราะ สส. ที่ทำงาน “และ” สื่อสารจริงๆ มีแค่หยิบมือเดียว ทำให้ สส. หยิบมือเดียวนั้น ต้องแบกประเด็นหนักๆมากกว่า 1 เรื่องต่อคน

ผมขอแบ่ง สส. ที่เหลือเป็น 2 แบบ

1. ทำงาน แต่ไม่สื่อสาร - อันนี้พี่อาจจะคิดว่าโอเคแล้ว งานเกิดแล้ว พี่ภูมิใจแล้ว ซึ่งมันพอโอเคถ้าพี่ทำงานอย่างอื่น 

แต่พอเป็นงานการเมืองที่เสียงของประชาชนมีความหมาย ถ้าประชาชนไม่รู้ว่าพี่ทำงาน เค้าก็คิดว่าพี่ไม่ทำงาน คิดว่าพี่เป็น สส. ห่วยๆ ที่ครั้งหน้าคงไม่เลือกแล้ว 

สส. กลุ่มนี้อาจคิดว่า “ก็สื่อสารแล้ว แต่คนไม่มาดูเอง” อันนี้ไม่ได้นะ ช่องทางของพี่ๆไม่ใช่เว็บตรวจหวย ที่พอถึงเวลาประชาชนก็เข้ามาเอง พี่ต้องทำให้น่าสนใจพอที่ประชาชนอยากดูด้วย 

เอาง่ายๆ ถ้าผมซึ่งต้องตามข่าวการเมืองอย่างเข้มข้นเพื่อทำคอนเทนต์ยังไม่เห็นการสื่อสารของพี่ๆ ประชาชนส่วนใหญ่ของประเทศก็คงไม่เห็นหรอก 

แล้วผมเห็นอยู่ไม่ถึง 30 คนเลยมั้ง ผมเลยสงสัยไง ว่าพี่มีกัน 140 กว่าคนจริงหรอ

การสื่อสารออกมายังจะทำให้มีผู้กล้าส่งข้อมูลมากขึ้นด้วย เช่น ทนายแจมได้ข้อมูลเรื่องตำรวจจีนก็เพราะชัดเจนมาตลอดว่าโฟกัสเรื่องกระบวนการยุติธรรม ถ้าเราอยากให้ประชาชนช่วย เราก็ต้องมีความชัดเจนให้ประชาชนก่อน

2. ไม่ทำงาน และไม่สื่อสาร หรืออาจจะสื่อสารอะไรก็ไม่รู้ 

ตามหัวข้อเลย คือพี่ไม่ทำงาน ถึงเวลาก็มาโหวตตามเพื่อนๆ โดยที่ตัวเองก็ไม่รู้อะไรขนาดนั้น 

เข้าห้อง กมธ. ก็ถามพอเป็นพิธี ให้รู้ว่ามาทำงานแล้วนะ

แล้วพอไม่ทำงานก็ไม่มีอะไรให้สื่อสาร ทำให้สื่อสารอะไรออกมาแทนก็ไม่รู้ 

ยิ่งพี่เป็น สส. บัญชีรายชื่อยิ่งบาป เพราะพี่ได้สิทธิ์ไม่ต้องทำงานพื้นที่เข้มข้นเท่า สส. เขต แต่พี่ยังไม่ทำงานอีก

ขอฝากไว้ครับ หวังดีจึงวิจารณ์ 
ทำงานและสื่อสารกันมากๆหน่อยครับ